《瑞鹤仙 贺吴宜人七十 员外春母也》
明代·夏言

南山开锦绣。尚菊有黄花，芙蓉簇秀。日映华堂，锦席帘幕，重重晓寒初透。

宾鸿来后，恰才过、小春时候。正墙头、梅蕊舒琼，香入玉堂春酒。

那有。七帙宜人，彩衣满眼，佳儿佳妇。今辰届寿。喜朝来，青镜里，绕珠翠，乍添鹤发丝丝，转觉朱颜胜旧。

看云霄、三桂联芳，孙枝齐茂。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。